تبریزین صنعتی بینالارین دوزلتمهسینده دیقّت اولماییب
تبریزین صنعتی بینالارین دوزلتمهسینده دیقّت اولماییب
تبریز شهرداری دئدی: تأسوفله تبریزین صنعتی بینالارین دوزلمهسینده و اونلارین یئرلشمهسینده لازیمی دیقّت اولماییب. بو بینالار شهرین شرق-غرب یئللرینی نظرده آلمادان دوزلیب. بو دا بو کرخانالاردان چیخان توستولرین موستقیم مسکونی منطقهیه داخیل اولماسینا سبب اولور.
فارسین تبریز شهرداریسینین عمومی رابیطهلریندن وئردیگی خبره گؤره، علیرضا نوین دئدی: تبریزده یاشیل ساحه حوزهسینده شهر مودیریّتینین ایجرایی برنامهلری، طرحلری و سیاستلریله، قدیمکی باغ شهر تبریزی مقصد آلمیشیق.
او منطقه یئددی محدودهسینده یئرلشن «لاله» و «رواسان» باغلاراینا ایشاره ائلهمکله دئدی: تبریز شهرداریسی چالیشیر لاله و رواسان باغلارینی آلیب إحیاء الهمکله کئچمیش ایللرده یاشیل ساحهلری خرابلاماغینی جوبران ائلهسین.
تبریز شهرداری دئدی: تأسوفله کئچمیش ایللرده تبریز باغلارینین خرابلاما گئدیشی چوخ شیدّتلی ایدی کی باعیث اولوب بو شهر اکولوژی و یاشیل ساحه و ایجتیماعی شادلیق باخیمدان آشاغی دوشسون و اؤلکهنین ایکینجی آلوده شهری حسابلانسین.
او آرتیردی: یاشیل شهر طرحی تبریزین باغلارینی آبادلاماق مقصدی ایله نئچه ایل اوّل باشلانیب و یوزلر میلیار قیران سرمایه ایله اومید وئریجی نتیجهلر حاصیل اولوب.
azb_Arab azb_Arab azb_Arab azb_Arab azb_Arab azb_Arab azb_Arab